| Schinus terebinthifolius |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Fanerógama Magnoliophyta |
| Clase: | Magnoliopsida |
| Orde: | Sapindales |
| Familia: | Anacardiaceae |
| Xénero: | *Schinus* |
| Especie: | ***S. terebinthifolius*** |

 |
| Nome binomial |
| '**Schinus terebinthifolius'**Raddi |

A **pementeira falsa** (***Schinus terebinthifolius***) é un arbusto ou pequena árbore de 7 a 10 m de altura, nativo de áreas subtropicais e tropicais de América do Sur, sueste do Brasil, norte da Arxentina e de Paraguai. O seu froito desecado, a **pementa rosa**, de cor rosada e sabor doce lixeiro, emprégase como condimento na gastronomía.

Vista da árbore
Como bonsai
Follas
Flores

Descrición
----------

Ten pólas ascendentes e pénsiles na mesma árbore. As follas son alternas, de 10 a 22 cm de lonxitude, pinnadas compostas con 3 a 15 folíolos; os folíolos son ovais (lanceolados a elípticos), de 3 a 6 cm de longo e 2 a 3,5 cm de largo, cas marxes finamente dentadas, con ápice agudo a arredondado. O raque entre os folíolos é usualmente (mais non invariábel) alado. A planta é dioica, con flores pequenas e brancas. O froito é unha drupa miúda, vermella e esférica de 4 a 5 mm de diámetro, en acios mestos de centenares de drupas.

Hai dúas variedades:

* *Schinus terebinthifolius* var. *acutifolius*. Follas de 22 cm, con 7 a 15 folíolos; froito rosado.
* *Schinus terebinthifolius* var. *terebinthifolius*. Follas de 17 cm, con 5 a 13 folíolos; froito arroibado.

Como moitas outras especies da familia das Anacardiaceae, ten un látex recendente que causa reaccións cutáneas (semellante ao veleno da *Toxicodendron radicans* ou *Rhus toxicodendron*) en persoas sensíbeis.

Está incluída na lista *100 das especies exóticas invasoras máis daniñas do mundo* da Unión Internacional para a Conservación da Natureza.

Cultivo e usos
--------------

Esta árbore é moi atractiva como ornamental, en rexións libres de xeadas suramericanas pola súa follaxe decorativa e polos seus froitos. Malia non ser unha pementeira (*Piper*), as súas drupas secas véndense como **pementa rosada**. As sementes úsanse como unha especia con moderación, engadindo pementa negra, porque senón é tóxica.

Tense convertido en maleza en moitas rexións subtropicais con moderada a alta pluviosidade: zonas de Australia, Bahamas, Bermudas, sur da China, Cuba, Fidxi, Polinesia, Guam, o Perú, Malta, Illas Marshall, Mauritania, Nova Caledonia, Nova Zelandia, Illa Norfolk, Porto Rico, Reunión, e nos Estados Unidos (na Florida e mais en Hawai). En áreas desérticas, coma Israel e no sur da California, medra mais non é invasora.

Taxonomía
---------

*Schinus terebinthifolius* foi descrita por Giuseppe Raddi e publicada en *Memoria di Matematica e di Fisica della Società Italiana del Scienze Residente in Modena, Parte contenente le Memorie di Fisica* 18(2): 399–400. 1820.

Etimoloxía
***Schinus***, é o nome grego do lentisco: arboriña perenne desta mesma familia;

***terebinthifolius***: epíteto

Sinonimia
* *Rhus schinoides* Willd. ex Schult.
* *Rhus trijuga* Poir.
* *Sarcotheca bahiensis* Turcz.
* *Schinus antiarthriticus* Mart. ex Marchand
* *Schinus mellisii* Engl.
* *Schinus mucronulatus* Mart.

Carece de nome común coñecido, en galego. En castelán recibe os nomes de *Pimentero del Brasil*, *Cerezo de Navidad*, *Turbinto* e, sobre todo, *Falsa pimienta* .

Notas
-----

1. ↑  VV. AA. (2012) *Dicionario de alimentación e restauración*, Santiago de Compostela, Termigal. Xunta de Galicia. Real Academia Galega
2. ↑  Lowe S. Browne M. Boudjelas S. De Poorter M. (2000). *100 das Especies Exóticas Invasoras máis daniñas do mundo. Unha selección do Global Invasive Species Database* Arquivado 24 de xuño de 2021 en Wayback Machine.. Publicado polo *Grupo Especialista de Especies Invasoras* (GEEI), un grupo especialista da Comisión de Supervivencia de Especies (CSE) da Unión Mundial para a Natureza (UICN), 12 pp. Primeira edición, en inglés, sacada xunto co número 12 da revista *Aliens*, Decembro de 2000. Versión traducida e actualizada: Novembro 2004.
3. ↑  "*Pementeira falsa*". *Tropicos.org. Missouri Botanical Garden*. Consultado o 16 de xullo de 2013.
4. ↑  *Pementeira falsa* en PlantList

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pementeira falsa Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Pementeira falsa*** |

### Outros artigos

* Características das anacardiáceas

### Bibliografía

* Gogue, G. J. Hurst, C. J. & Bancroft, L. 1974. Inhibición del crecimiento por Schinus terebinthifolius. *HortScience* 9 (3): 301.

### Ligazóns externas

* Florida Department of Environmental Protection
* Global Invasive Species Database: *Schinus terebinthifolius* Arquivado 18 de abril de 2016 en Wayback Machine.
* US Nature Conservancy: *Schinus terebinthifolius*
* Ficha en Infojardín.com *(en castelán)*

|  |  |
| --- | --- |
| Control de autoridades | 
* Wd: Q899313
* LCCN: sh00002652
* MAG: 2777067614

 |

|  |  |
| --- | --- |
| Identificadores taxonómicos | 
* APDB: 5948
* APNI: 88513
* EOL: 5636612
* EPPO: SCITE
* EUNIS: 150958
* FloraBase: 11027
* Fossilworks: 266836
* GBIF: 3660419
* iNaturalist: 78993
* IPNI: 71069-1
* IRMNG: 11129277
* ISC: 49031
* ITIS: 28812
* NCBI: 169191
* PlantList: kew-2480191
* POWO: ID
* TAXREF: 121505
* Tela Botanica: 61355
* Tropicos: 1300216
* uBio: 456280
* PLANTS: SCTE

 |

|  |  |
| --- | --- |
| Identificadores | 
* UMLS: C1079904
* UNII: X6763LQ3TQ

 |